İstixanalar müxtəlif ölçülü və müxtəlif istifadəli olur. Onlar təyinatına görə (tərəvəz, şitil-tərəvəz və gül becərmək üçün), ölçülərinə görə (kiçik həcmli - 500 kvadrat metrə qədər, orta 1000 kvadrat metr və iri 600 min kvadrat metrə qədər), konstruksiya quruluşuna görə (birmeyilli, ikimeyilli, azqabaritli, tağlı, anbar və blok tipli), istifadə müddətinə görə (qış və yaz dövrlü), becərmə üsuluna görə (torpaq və hidropon üsullu), daxili quruluşuna görə (torpaq əsaslı və tərəcli) olur. Qızdırılması bioyanacaq, texniki üsullarla (təbii qazın yandırılması, elektrik qızdırıcıları) və günəş enerjisi ilə həyata keçirilir.

2.1. Tətbiq imkanlarına görə substrat qarışıqlarının müəyyənləşdirilməsi

Örtülü sahə qurğularında açıq sahədən fərqli olaraq bitkilər xüsusi hazırlanmış süni qidalı torpaq qarışığında substratlar da becərilir (Cədvəl 2.1). Həmin substratlar yerli ehtiyatlardan asılı olaraq müxtəlif tərkiblərdə hazırlanır. İstifadələrinə görə substratları iki qrupa bölürlər:

Tipi | Qidalı torpaq qarışığının tərkibi | Komponentlərin həcmi, faiz | 1 ha - sahəyə sərfi, ton
Üzvi maddəli | Torf+ | 60 | 600
Ağac emalı tullantıları+ | 20 | 150
Peyin çürüntüsü | 20 | 600
Üzvi-mineral tərkibli | Torf+ | 50 | 500
Torpağın üst mühit qatı | 30 | 700
Qarışıq peyin çürüntüsü | 20 | 500
Peyin kompostu | 20 | 500
Torf | 30 | 300
Çəmən torpağı | 30 | 700
Ağac kəpəyi | 20 | 150
Ağac qabığı qırıntıları | 50 | 600
Peyin qarışığının çürüntüsü | 20 | 480
Çəmən torpağı | 30 | 700
Mineral tərkibli | Yüngül çəmən torpağı | 30 | 900
Yerli yumşaldıcı materiallar (saman, kəpək) | 35 | 420
Peyin qarışığının çürüntüsü | 35 | 780
Çəmən torpağı | 50 | 1200
Peyin qarışığının çürüntüsü | 20 | 500
Yerli yumşaldıcı materiallar | 30 | 360

Cədvəl 2.1. Örtülü sahə qurğularında istifadə olunan substrat komponentləri