Bu zaman yerüstü orqanların inkişafı dayanır. Bitki yeraltı soğanağının inkişafını gücləndirir. Bu cür soğan istehsalı bir o qədər əlverişli hesab olunmadığından az tətbiq edilir. Əzilmiş bitki yarpaqları bir çox halda soğanaqda xəstəliklərin əmələ gəlməsinə səbəb olur. Bu da məhsulun keyfiyyətinin aşağı olmasına səbəb olur. Ona görə də soğan yetişdirilməsində aqrotexniki qaydalara uyğun olaraq suvarma tədbirləri həyata keçirilərsə, soğanın yerüstü orqanlarının əzilməsinə ehtiyac olmur.

Sərbəst iş üçün tapşırıqlar

1. Budama üsullarını yenidən gözdən keçirin.
2. Bitkilərə tətbiq edilən budama alət və avadanlıqlar barədə internet və ədəbiyyat məlumatlarından kiçik araşdırmalar aparın.
3. Ağac bitkilərində budamanın üsulları və onun əhəmiyyəti barədə kiçik həcmli təqdimat hazırlayıb yoldaşlarınızla müzakirə edin.
4. Tərəvəz bitkilərində uyğun budama tədbirlərini araşdırın.
5. Tərəvəzçilikdə tətbiq edilən budama, yıxılma, ucvurma və əzilmə tədbirləri barədə müəllim və yoldaşlarınız arasında diskusiya aparın.