Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Bağ sahəsində torpağı gözdən keçirərək lazım olan işlər barədə təqdimat hazırlayın | İş paltarınızı geyinin. Özünüzlə dəftər, qələm və bel götürün. Torpaqda bir neçə yerdən qazaraq torpaq nümunələri götürün. Götürdüyünüz torpaq nümunələrini hamar səthli taxta üzərində yayaraq torpaqda olan canlı bitki kökləri və həşəratların olmasını gözdən keçirin. Buna əsasən dəftərinizə müvafiq qeydlər edin.
Bağ ətrafında çəpərin yaradılması barədə və bu çəpərləmələrin əhəmiyyəti barədə təqdimat hazırlayın | İş paltarınızı geyinin. Bağətrafı çəpərlərin tikanlı olmasını unutmayın. Bunun üçün əlcək geyinin. Bağ ətrafında salınmış çəpərin tamlığını yoxlayın. Hətta kiçik bir keçid heyvanların bağa daxil olmasına kifayət edir. Lazım gələrsə, tikanlı kollarla həmin keçidləri bağlayın. Alternativ çəpərləmələrin tətbiqini müəyyən etmək üçün çəpərləmə üsullarını araşdırın.
Bağ sahəsində yollar haqqında təqdimat hazırlayın | Bağ sahəsindəki yolların əhəmiyyəti barəsində öz fikirlərinizi dəftərinizə qeyd edin. Yolların istifadəsinə əsasən qruplaşdırılmasını əyani olaraq bağ sahəsində müşahidə edin. Yollarda hərəkəti çətinləşdirəcək maneələri aradan qaldırmaq üçün tövsiyələr hazırlayıb təsərrüfatın aqronomu ilə həmin tövsiyələri müzakirə edin.
Lazımi gübrələrin verilməsi barədə qeydlər aparmaq üçün təsərrüfatın aqronomu ilə məsləhətləşin | Təsərrüfatın aqronomundan ağaclara gübrə verilməsi iş prosesində iştirak etməyinizə icazə verməsini xahiş edin. Gübrə verilməsi işində hansı üsulla gübrə veriləcəyini öyrənin. Gübrə verilməsində təhlükəsizlik qaydalarına riayət edin.