Yuxarıda qeyd olunmuş bitki qrupları ilə birlikdə dekorativ bitkilərinin də bir çoxu örtülü sahə becərmə şəraitində yetişdirilməsi mümkündür (Şəkil 2.36). Bu cür bitkilərdən olan qərənfil, zanbaq, lalə və s. geniş şəkildə örtülü sahədə becərilir.

Şəkil 2.36. Örtülü şəraitdə lalə sahəsi

Sərbəst iş üçün tapşırıqlar

1. Müxtəlif tərkibli substratlar haqqında məlumat toplayın.
2. Substrat əkinlərində hazır və yerli torpaq substratları arasında oxşar və fərqli cəhətləri müəyyən edib təqdimat şəklində göstərin.
3. Substrat əkinlərində becərilən bitkilər haqqında məlumat hazırlayın.
4. Örtülü əkinlərdə istifadə olunan hazır substratlar haqqında məlumat toplayın.
5. Bitki becərilməsində tətbiq edilən bitkinin vegetasiyası dövrünə görə tətbiq edilən substratlar haqqında danışın.