Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Ağac budama üsullarını praktiki olaraq həyata keçirmək üçün hazırlıqlar aparın | İş paltarınızı geyinin. Budama alətlərini gözdən keçirin. Bıçaq və ya mişarın itilənməsinə ehtiyac varsa, onları itiləyin. Ağac məlhəmi hazırlayın. Budanacaq ağacdan uyğun budaq və ya zoğ seçin.
Ağac budama üsullarını praktiki olaraq həyata keçirin | İş paltarınızı geyinin. Özünüzlə pilləkən, ağac budama alətlərini, qələm və dəftər götürün. Uyğun budaq və zoğ seçin. Əgər seçdiyiniz budaq hündürdədirsə, pilləkəndən istifadə edin. Budaqdan budama məqsədi ilə kəsim aparın.
Budanmış ağaca hazırladığınız ağac məlhəmini sürtün | İş paltarınızı geyinin. Özünüzlə pilləkən, ağac məlhəmi, qələm və dəftər götürün. Budanmış budaq və zoğ məlhəmi sürtün. Məlhəmin ağacın budanan nahiyəsinə tam çəkilməsindən əmin olun. Ağacı gözdən keçirin. Ağacda aşkar etdiyiniz zədələrə məlhəm sürtün.
Tərəvəz bitkilərində budama işləri aparın | İş paltarınızı geyinin. Özünüzlə budama alətləri, qələm və dəftər götürün. Uyğun tərəvəz bitkisini seçin. Seçdiyiniz tərəvəzdə kəsiləcək bic zoğları tapın. Bic zoğları və yaşlı yarpaqları bıçaqla kəsin. Kəsilmiş bitki hissələrini bitkinin yanında qoymayın. Kəsilmiş bitki hissələrini kənarda yandırıb məhv edin.
Budama zamanı təhlükəsizlik qaydalarına riayət edin | Budama zamanı təhlükəsizlik qaydalarına riayət edin. Unutmayın ki, budama alətləri olduqca iti olur. Pilləkəndən istifadə zamanı onun ayaqlarının yerə tam oturmasına və ləngərləməməsinə əmin olun. Budama işlərini tək yox, yoldaşlarınızla birgə iki nəfərlik qrup şəklində aparın. Budama işlərinə gedən zaman özünüzlə təcili yardım çantasını götürməyi unutmayın. Budama işləri yekunlaşandan sonra alət və avadanlıqları təmizləyib anbara təhvil verin.